La delegació de Turisme de Sagunt participa en la Fira Nacional de Turisme de Barcelona B-Travel 2025
27 de març 2025

La delegació de Turisme de l'Ajuntament de Sagunt estarà present un any més en la Fira Nacional de Turisme de Barcelona B-Travel 2025, la 32a edició de la qual se celebrarà del 28 al 30 de març en el recinte de Montjuïc de Barcelona. Enguany, com a novetat, la delegació de Turisme va com a expositor i compta amb estand propi en la B-Industrial, en el qual també col·labora la Fundació de Patrimoni Industrial i Memòria Obrera.

La regidora de Turisme, Natalia Antonino, ha ressaltat la importància de participar en esta fira, ja que “la B-Industrial no sols és la fira de turisme industrial més important del país, sinó que també és el punt de trobada de professionals del turisme industrial. A més, Catalunya és una de les principals comunitats autònomes els habitants de les quals més visiten la nostra ciutat al llarg de l'any”.

En la B-Industrial també tindran lloc les Jornades Professionals de Turisme Industrial, en les quals Sagunt participa amb la presentació ‘Sagunt. La reconversió del patrimoni industrial’, a càrrec de Sonia Garcés, Gerent de la Fundació C.V. Patrimoni Industrial del Port de Sagunt, que es podrà seguir en _streaming_ en les xarxes socials de Turisme Sagunt, hui dijous 27, a les 17.20 hores.

D'altra banda, la delegació de turisme també assistirà estos dies a diversos _workshops_ B2B de turisme industrial en els quals promocionarà la destinació Sagunt i el seu patrimoni industrial en reunions amb empreses, premsa i agències de tot el país especialitzades en turisme industrial.

B-Travel és un esdeveniment de referència del sector turístic a Catalunya i un dels més importants del país. Amb 1.300 professionals acreditats i un públic potencial de 26.600 visitants. Esta fira està dirigida tant a professionals del sector com al públic general. Congrega organismes oficials, empreses d'allotjament, agències de viatge i majoristes; companyies de transport; ofertes de turisme cultural, industrial, gastronòmic, esportiu i turisme sostenible.

![](/media/ub1ffv5s/b-travel-val_c.jpg?width=451&height=451&mode=max)

*   [](http://www.facebook.com/sharer.php?u=https://aytosagunto.es/va/actualitat/2025-03-27-la-delegacio-de-turisme-de-sagunt-participa-en-la-fira-nacional-de-turisme-de-barcelona-b-travel-2025/ "Facebook")
*   [](http://twitter.com/share?url=https://aytosagunto.es/va/actualitat/2025-03-27-la-delegacio-de-turisme-de-sagunt-participa-en-la-fira-nacional-de-turisme-de-barcelona-b-travel-2025/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-03-27-la-delegacio-de-turisme-de-sagunt-participa-en-la-fira-nacional-de-turisme-de-barcelona-b-travel-2025/ "Linked In")
*   [](mailto:?body=https://aytosagunto.es/va/actualitat/2025-03-27-la-delegacio-de-turisme-de-sagunt-participa-en-la-fira-nacional-de-turisme-de-barcelona-b-travel-2025/)